TV-aanbieder vind met FitBit uit kêrel verneuk haar
JY LEES NOU TV-aanbieder vind met FitBit uit kêrel verneuk haar
Paartjies wat saam oefen, se verhouding sal hou – of dis wat sy geglo het.
Nadat Jane Slater 'n Fitbit – 'n gewilde fiksheidstoestel wat jy soos 'n horlosie aan jou arm dra – by haar kêrel as Kersgeskenk gekry het, was die laaste ding wat sy verwag het om met dié apparaat van sy verneukery uit te vind.
Jane, 'n Amerikaanse voetbal-sportkorrespondent, het onlangs op haar Twitterblad vir aanhangers vertel hoe sy van haar ekskêrel – wat een oggend om 04:00 nêrens te vinde was nie – se ontrou uitgevind het.
Die paartjie het hul Fitbits met mekaar gesinchroniseer in 'n poging om mekaar gemotiveerd en gefokus te hou, maar haar kêrel het waarskynlik nie daaraan gedink dat sy meisie na sy Fitbit-inligting sou kyk toe sy hom nie in die vroeë oggendure kon opspoor nie.
"'n Ekskêrel het vir my 'n Fitbit vir Kersfees gegee," het Jane geskryf.
"Ek was mal daaroor. Ons het dit gesinchoniseer, mekaar gemotiveer. Ek het dit nie gehaat tot ek hom 04:00 in die oggend nie in die hande kon kry nie en sy fisieke aktwiteit op die app toegeneem het."
An Ex Boyfriend once got me a Fitbit for Christmas. I loved it. We synched up, motivated each other... didn't hate it until he was unaccounted for at 4am and his physical activity levels were spiking on the app ??wish the story wasn't real. https://t.co/npRkLJYYz0